CONTINUTUL PLANULUI JUDETEAN de aparare împotriva inundatiilor, fenomenelor meteorologice periculoase, accidentelor la constructii hidrotehnice si poluarilor accidentale al comitetului judetean pentru situatii de urgenta Art 1 - Planul de aparare al comitetului judetean reprezinta o sinteza a planurilor comitetelor si ale obiectivelor, a planurilor sistemelor hidrotehnice si a planurilor de avertizare-alarmare în aval de baraje Planul judetean coreleaza elementele tehnice, organizatorice si informationale ale planurilor locale aprobate de presedintele comitetului judetean pentru situatii de urgenta si va avea urmatorul continut: 1 ordinul prefectului de constituire a Comitetului judetean pentru situatii de urgenta si a Grupului de suport tehnic; 2 componenta nominala a Comitetului judetean si a Grupului de suport tehnic, cu telefoanele (fix si mobil) de la serviciu si domiciliu, fax, adresele de e-mail; 3 un scurt memoriu de prezentare a judetului, care sa cuprinda: localitatile afectate de inundatii, atât din revarsari ale cursurilor de apa, cât si din scurgeri de pe versanti, precum si situatia apararii acestora cu lucrari corespunzatoare sau nu clasei de importanta actuala, a obiectivelor aparate, cuprinse într-un tabel Într-un tabel întocmit pe verso celui mentionat mai sus se vor prezenta masuri de observare si interventie la fiecare din marimile caracteristice de aparare si zonele stabilite pentru inundare dirijata în situatii deosebite, pentru apararea unor localitati si obiective, luate la nivel judetean Caracterizarea fizico-geografica si regimul hidrometeorologic se vor prezenta foarte pe scurt mentionându-se zonele despadurite unde se produc violente scurgeri de pe versanti, cu afectarea de obiective, zone în care s-au produs ploi cu intensitati exceptionale, debite istorice înregistrate pe cursurile de apa din judet 4 schema sinoptica a sistemului informational hidrometeorologic si operativ pentru judet, care va cuprinde: statiile pluviometrice, hidrometrice, meteorologice si hidrologice, centrele meteorologice regionale, Centrul operativ al Directiei de Ape, Centrul operativ al Sistemului de Gospodarire a Apelor, unitatile teritoriale ale SC HIDROELECTRICA SA, ale ANIF, comitetele locale, cu legaturile între acestea si Grupul de suport tehnic din cadrul Comitetului judetean pentru situatii de urgenta si cu Inspectoratul judetean pentru situatii de urgenta Schema sinoptica va cuprinde si legatura cu Comitetul ministerial si Centrul operativ pentru situatii de urgenta, cu comitetele judetene învecinate, precum si, dupa caz, cu organele de aparare din tarile vecine; 5 tabelul-tip cuprinzând elementele tehnice de aparare ale comitetelor locale, care va cuprinde: - numarul curent; - comitetul local; - localizarea hidrografica, curs de apa (toate cursurile de apa de pe raza localitatii permanente si nepermanente); - numere de telefon, fax, de la primarii, posturi de politie, scoli; -amplasament statie hidrometrica locala; - marimi locale de aparare (CA, CI, CP, Faze de aparare la diguri); - amplasament statia pluviometrica sau hidrometrica avertizoare (zonala); - valorile caracteristice de avertizare zonale (niveluri sau precipitatii), aferente marimilor de atentie, inundatii si de pericol; - timpul mediu de concentrare a precipitatiilor periculoase de la postul pluviometric la obiectiv sau timpul de propagare a viiturii de la statia hidrometrica avertizoare pâna la comitetul local; - obiective aflate in zone de risc la inundatii; - constructiile hidrotehnice cu rol de aparare existente; -probabilitatea de inundare normata si reala; 6 tabelul cuprinzând formatiile de interventie constituite la nivel judetean pentru sprijinirea comitetelor locale pentru situatii de urgenta; 7 tabelul cuprinzând mijloacele de interventie disponibile la comitetul judetean cu indicarea unitatii care le detine (adresa, telefonul); 8 tabelul cuprinzând stocul de materiale si mijloace de aparare existent la nivelul judetului, obtinut prin însumarea stocurilor existente la unitatile detinatoare de constructii hidrotehnice cu rol de aparare si la comitetele locale; 9 benzile inundabile pe cursurile de apa pentru debite cu asigurari de 1%, sau pentru debite maxime istorice cunoscute, cu amplasarea localitatilor, obiectivelor importante, constructiilor hidrotehnice existente, statiilor hidrometrice, sediilor sistemelor hidrotehnice si a cantoanelor de exploatare cu magazii de materiale, zonelor stabilite pentru inundare dirijata, etc (scara 1:25 000, sau 1:50 000); 10 profilurile longitudinale si transversale prin diguri si baraje, care vor contine: nivelul coronamentului proiectat si existent, nivelul maxim de calcul, nivelurile maxime produse, punctele critice (trecerile prin dig, zonele cu grifoane, infiltratii, zonele lipsite de perdele de protectie, zonele cu eroziuni active de mal), cota terenului în incinta si în exteriorul incintei, mirele locale cu cota "0" a mirei, nivelurile corespunzatoare celor trei faze de aparare, anul executiei profilurilor si sistemul de referinta; 11 harta judetului (scara 1:200 000), cu amplasarea comitetelor locale prin numerotarea lor conform tabelului; 12 planul de prevenire si combatere a poluarilor accidentale-sectiunea aferenta judetului; 13 planul de restrictii si folosirea apei în perioade deficitare-sectiunea aferenta judetului Art 2 - Planul judetean de aparare cuprinde distinct planurile de avertizare-alarmare a populatiei, a obiectivelor economice si sociale situate în aval de lacuri de acumulare, în caz de accidente la constructii hidrotehnice (Anexa nr 1g)), si planurile de aparare a sistemelor hidroameliorative de la Dunare Art 3 - Planul judetean de aparare se întocmeste prin grija Sistemului de Gospodarire a Apelor, se aproba din punct de vedere organizatoric de catre prefectul judetului, se verifica de catre Centrul operativ al Comitetului ministerial si se aproba de catre presedintele Comitetului ministerial pentru situatii de urgenta 